বিদ্যুৎ-গ্যাস থেকে ভ্যাট প্রত্যাহারের দাবি জ্বালানিমন্ত্রীর
সিটিনিউজ ডেস্ক::বিদ্যুৎ, গ্যাস ও জ্বালানি তেলে ১৫ শতাংশ ভ্যাট আরোপের প্রস্তাব প্রত্যাহারের দাবি জানিয়েছেন বিদ্যুৎ ও জ্বালানি প্রতিমন্ত্রী নসরুল হামিদ। তিনি বলেন, এই প্রস্তাব কার্যকর হলে এই তিন খাতে মানুষের ব্যয় বেড়ে যাবে অনেক।
আমদানি করা তরল গ্যাসের ওপর থেকে সব ধরনের শুল্ক প্রত্যাহারের দাবি করেন প্রতিমন্ত্রী। বলেন, ‘বাজেটে মধ্যে এলএনজির ব্যাপারে কথা এসেছে। আগামী মার্চ থেকে আমরা গ্যাসের ঘাটতি পূরণ করা শুরু করব। কারণ দুইটি টার্মিনাল নির্মাণ হতে যাচ্ছে, প্রায় এক হাজার এমএমসিএস গ্যাস আগামী জুন মাসে আসবে। যদি আমরা ভ্যাট ও সাপ্লিমেন্টারি ডিউটি রাখি, তাহলে এগুলোর দাম মানুষের ক্রয়ক্ষমতার বাইরে চলে যাবে। ...এলএনজি থেকে কর এবং সম্পূরক শুল্ক সম্পূর্ণ তুলে দেয়ার উচিত।’